CELEX: 32019D1932
Language: hr
Date: 2019-11-18 00:00:00
Title: Odluka Vijeća (EU) 2019/1932 od 18. studenoga 2019. o stajalištu koje treba zauzeti ime Europske unije u okviru Odboru veleposlanika AKP-EU u pogledu donošenja odluke o donošenju prijelaznih mjera na temelju članka 95. stavka 4. Sporazuma o partnerstvu AKP-EU

21.11.2019   
               
               
                  HR
               
               
                  Službeni list Europske unije
               
               
                  L 300/1
               
            
         ODLUKA VIJEĆA (EU) 2019/1932
         od 18. studenoga 2019.
         o stajalištu koje treba zauzeti ime Europske unije u okviru Odboru veleposlanika AKP-EU u pogledu donošenja odluke o donošenju prijelaznih mjera na temelju članka 95. stavka 4. Sporazuma o partnerstvu AKP-EU
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o partnerstvu između članica Skupine afričkih, karipskih i pacifičkih država („AKP”) s jedne strane i Europske zajednice i njezinih država članica s druge strane, potpisan u Cotonouu, dana 23. lipnja 2000. („Sporazum o partnerstvu AKP-EU”) (1) stupio je na snagu 1. travnja 2003. i treba se primjenjivati do 29. veljače 2020.
                  
               
                     (2)
                  
                  
                     U skladu s člankom 95. stavkom 4. prvim podstavkom Sporazuma o partnerstvu AKP-EU pregovori o novom sporazumu o partnerstvu AKP-EU („novi sporazum”) započeli su u rujnu 2018. Budući da se novi sporazum neće moći početi primjenjivati do datuma isteka postojećeg pravnog okvira, nužno je donijeti prijelazne mjere kako bi se produljila primjena odredaba Sporazuma o partnerstvu AKP-EU.
                  
               
                     (3)
                  
                  
                     Člankom 95. stavkom 4. drugim podstavkom Sporazuma o partnerstvu AKP-EU predviđeno je da Vijeće ministara AKP-EU donosi sve prijelazne mjere koje su potrebne dok novi sporazum ne stupi na snagu.
                  
               
                     (4)
                  
                  
                     Na temelju članka 15. stavka 4. Sporazuma o partnerstvu AKP-EU Vijeće ministara AKP-EU 23. svibnja 2019. delegiralo je ovlasti za donošenje prijelaznih mjera Odboru veleposlanika AKP-EU (2). Odbor veleposlanika AKP-EU-a treba donijeti odluku o donošenju prijelaznih mjera na temelju članka 95. stavka 4. Sporazuma o partnerstvu AKP-EU.
                  
               
                     (5)
                  
                  
                     Primjereno je utvrditi stajalište koje treba zauzeti u ime Unije u okviru Odbora veleposlanika AKP-EU jer će odluka koju treba donijeti biti obvezujuća za Uniju.
                  
               
                     (6)
                  
                  
                     Odredbe Sporazuma o partnerstvu AKP-EU primjenjivat će se s ciljem održavanja kontinuiteta u odnosima između Unije i njezinih država članica, s jedne strane, i država AKP-a, s druge strane. U skladu s time, prijelazne mjere nisu namijenjene za unošenje izmjena u Sporazum o partnerstvu AKP-EU, kako je predviđeno u njegovu članku 95. stavku 3.
                  
               
                     (7)
                  
                  
                     Stajalište Unije u okviru Odbora veleposlanika AKP-EU u pogledu donošenja prijelaznih mjera na temelju članka 95. stavka 4. Sporazuma o partnerstvu AKP-EU trebalo bi se stoga temeljiti na priloženom nacrtu odluke,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Odbora veleposlanika AKP-EU, na temelju članka 95. stavka 4. Sporazuma o partnerstvu AKP-EU, jest da se podrži produljenje primjene odredaba Sporazuma o partnerstvu AKP-EU do 31. prosinca 2020. ili do stupanja na snagu novog sporazuma ili do početka privremene primjene novog sporazuma između Unije i država AKP-a, ovisno o tome što nastupi prije, i temelji se na nacrtu odluke Odbora veleposlanika AKP-EU priloženom ovoj Odluci.
            Odredbe Sporazuma o partnerstvu AKP-EU primjenjuju se u skladu sa svrhom i ciljem njegova članka 95. stavka 4.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 18. studenoga 2019.
            
               
                  Za Vijeće
               
               
                  Predsjednik
               
               J. LEPPÄ
            
         
         
            (1)  SL L 317, 15.12.2000., str. 3. Sporazum o partnerstvu AKP-EU izmijenjen je Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.).
         
            (2)  Odluka br. 1/2019 Vijeća ministara AKP-EU od 23. svibnja 2019. o delegiranju Odboru veleposlanika AKP-EU ovlasti za odluku o donošenju prijelaznih mjera na temelju članka 95. stavka 4. Sporazuma o partnerstvu AKP-EU [2019/920] (SL L 146, 5.6.2019., str. 114.).
      
      
         
            NACRT
            ODLUKA br. …/2019 ODBORA VELEPOSLANIKA AKP-EU
            od …
            o donošenju prijelaznih mjera na temelju članka 95. stavka 4. Sporazuma o partnerstvu AKP-EU
            ODBOR VELEPOSLANIKA AKP-EU,
            uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu, dana 23. lipnja 2000. (1), a posebno njegov članak 15. stavak 4. i članak 16. stavak 2. u vezi s člankom 95. stavkom 4.,
            budući da:
            
                        (1)
                     
                     
                        Sporazum o partnerstvu između članica Skupine afričkih, karipskih i pacifičkih država („AKP”) s jedne strane i Europske zajednice i njezinih država članica s druge strane, potpisan u Cotonouu, dana 23. lipnja 2000. („Sporazum o partnerstvu AKP-EU”), stupio je na snagu 1. travnja 2003. i treba se primjenjivati do 29. veljače 2020.
                     
                  
                        (2)
                     
                     
                        U skladu s člankom 95. stavkom 4. prvim podstavkom Sporazuma o partnerstvu AKP-EU pregovori o novom sporazumu o partnerstvu AKP-EU („novi sporazum”) započeli su u rujnu 2018. Budući da se novi sporazum neće moći početi primjenjivati do datuma isteka postojećeg pravnog okvira, nužno je donijeti prijelazne mjere kako bi se produljila primjena odredaba Sporazuma o partnerstvu AKP-EU.
                     
                  
                        (3)
                     
                     
                        Člankom 95. stavkom 4. drugim podstavkom Sporazuma o partnerstvu AKP-EU predviđeno je da Vijeće ministara AKP-EU donosi sve prijelazne mjere koje su potrebne dok novi sporazum ne stupi na snagu.
                     
                  
                        (4)
                     
                     
                        Na temelju članka 15. stavka 4. Sporazuma o partnerstvu AKP-EU Vijeće ministara AKP-EU 23. svibnja 2019. delegiralo je ovlasti za donošenje prijelaznih mjera Odboru veleposlanika AKP-EU (2).
                     
                  
                        (5)
                     
                     
                        Stoga je primjereno da Odbor veleposlanika AKP-EU, na temelju članka 95. stavka 4. Sporazuma o partnerstvu AKP-EU, donese odluku o produljenju primjene odredaba Sporazuma o partnerstvu AKP-EU do 31. prosinca 2020. ili do stupanja na snagu novog sporazuma ili do početka privremene primjene novog sporazuma između Unije i država AKP-a, ovisno o tome što nastupi prije.
                     
                  
                        (6)
                     
                     
                        Odredbe Sporazuma o partnerstvu AKP-EU primjenjivat će se s ciljem održavanja kontinuiteta u odnosima između Unije i njezinih država članica, s jedne strane, i država AKP-a s druge strane. U skladu s time, prijelazne mjere nisu namijenjene za unošenje izmjena u Sporazum o partnerstvu AKP-EU, kako je predviđeno u njegovu članku 95. stavku 3.,
                     
                  DONIO JE OVU ODLUKU:
            
               Članak 1.
               Primjena odredaba Sporazuma o partnerstvu AKP-EU produljuje se do 31. prosinca 2020. ili do stupanja na snagu novog sporazuma ili do početka privremene primjene novog sporazuma između Unije i država AKP-a, ovisno o tome što nastupi prije.
            
            
               Članak 2.
               Ova Odluka stupa na snagu 1. ožujka 2020.
            
            
               Sastavljeno u …
               
                  
                     Za Odbor veleposlanika AKP-EU
                  
                  
                     Predsjednik
                  
               
            
            
               (1)  SL EZ L 317, 15.12.2000., str. 3. Sporazum o partnerstvu AKP-EU izmijenjen je Sporazumom potpisanim u Luxembourgu 25. lipnja 2005. (SL EU L 209, 11.8.2005., str. 27.) i Sporazumom potpisanim u Ouagadougouu 22. lipnja 2010. (SL EU L 287, 4.11.2010., str. 3.).
            
               (2)  Odluka br. 1/2019 Vijeća ministara AKP-EU od 23. svibnja 2019. o delegiranju Odboru veleposlanika AKP-EU ovlasti za odluku o donošenju prijelaznih mjera na temelju članka 95. stavka 4. Sporazuma o partnerstvu AKP-EU [2019/920] (SL EU L 146, 5.6.2019., str. 114.).